चंडीगढ़, [वेब डेस्क]। हरियाणा के फतेहाबाद के समैन की विदेशी बहू अाखिरकार अपने देश कजाकिस्तान लौट गई। झाना बृहस्पतिवार को ससुराल से रवाना हो गई। उसने नई दिल्ली तक छोड़ने उसका पति टीनू जांगड़ा भी गया था। टीनू एक महीने बाद कजाकिस्तान जाएगा। बताया जाता है कि झाना के टूरिस्ट वीजा की अवधि भी बढ़ गई थी, लेकिन उसने अपने देश लाैट जाना ही उचित समझा। यह भी चर्चा है कि पारिवारिक विवाद की वजह से भी उसने वापस जाने का फैसला किया।

पति से झगड़े केा पति टीनू जांगड़ा ने किया खारिज, कहा- एक माह बाद मैं भी पत्नी के पास चला जाऊंगा

झाना तीन महीने बाद ही अपने वतन लौट गई। इसके बारे में कई तरह की चर्चाएं हैं। बताया जाता है कि उसका पति से झगड़ा हुआ था और मामला पुलिस तक पहुंचने तक की बात भी कही जा रही है, लेकिन पुलिस और परिवार इससे इनकार कर रहा है।

दूसरी आेर, पत्नी को रवाना करने के बाद टीनू जांगड़ा ने कहा कि किसी विवाद की वजह से नहीं बल्कि आपसी सहमति से ढाना कजाकिस्तान लौटी है और कागजात व वीजा बन जाने के बाद वह भी एक माह बाद अपनी पत्नी के पास चला जाएगा। दूसरी ओर, टोहाना के थाना प्रभारी प्रदीप ने कहा लगभग एक महीने पहले टीनू व झाना थाना में आए थे, लेकिन झगड़े जैसी कोई बात नहीं थी।

कजाकिस्तान की रहनेवाली झाना का हरियाणा के समैण के टीनू जांगड़ा से फेसबुक के माध्यम से प्यार हुआ था और इसके बाद दोनों ने शादी कर ली थी। झाना के टूरिस्ट वीजा की अवधि बढाने को लेकर विदेश्ा मंत्री सुषमा स्वराज ने हस्तक्ष्ेाप किया। लेकिन, अब उसने वापस जाने का मन बनाया है। सुषमा स्वराज ने बुधवार को एक के बाद एक चार ट्वीट किए।

पढ़ें : सुषमा के ट्वीट से विदेशी बहू की उम्मीदों को पंख, नहीं छूटेगा पिया का घर

इससे पहले झाना और टीनू ने समैण में हिंदू रीति-रिवाज से शादी कर ली। इसके बाद पता चला कि झाना का टूरिस्ट वीजा 31 अगस्त को खत्म हो रहा है। यह मामला उछला तो विदेश मंत्री सुषमा स्वराज को भी इसकी जानकारी मिली। उन्हाेंने ट्वीट कर मदद का भरोसा दिलाया। इसके बाद टीनू के साथ जाकर झाना ने फतेहाबाद में वीजा बढ़ाने की अर्जी दी।

पढ़ें : यह कैसी मजबूरी, विदेशी दुल्हनिया को छोड़ना होगा पिया का घर

इसके बाद बुधवार को यह खबर फैली की झाना के वीजा अवधि नहीं बढ़ने पर वह 28 जुलाई को वापस चली जाएगी। साेशल मीडिया पर यह सूचना वायरल होनेे के बाद विदेश मंत्री सुषमा स्वराज ने ट्वीट कर झाना और टीने के परिवार से वीजा बढ़ाने के लिए दी गई अर्जी कर कापी मांगी। इस पर भी जब टीनू और झाना की ओर से उन्हें कोई रिस्पांस नहीं दिया गया तो उन्होंने दोबारा ट्वीट एक फोन नंबर देकर उन्हें बात करने का संदेश दिया।

टीनू का कहना है कि झाना को उसकी मां ने अपने पास बुला लिया है और वीजा का कोई मसला नहीं है।

पढ़ें : मिसाल : गैंगरेप पीड़िता से की शादी, अब न्याय दिलवाने की तैयारी

सुषमा ने फिर किया ट्वीट-

सुषमा स्वराज ने बुधवार को तीन ट्वीट किए। पहले ट्वीट में सुषमा ने वीजा एक्सटेंशन एप्लीकेशन की कॉपी मांगी। सुषमा ने आज भी हरियाणवी में ट्वीट किया और लिखा-

बऊ का वीज़ा बढ़ाने खातिर अर्ज़ी दाखिल कर दी हो तो मन्ने कॉपी दे दयो.

— Sushma Swaraj (@SushmaSwaraj) July 27, 2016

---------

इसके बाद सुषमा स्वराज ने टीनू और झाना को खुद से संपर्क करने के लिए एक नंबर दिया।

Jahana - If you want extension of Visa pl contact me on Phone 01123794344 जाहना - अगर आप वीसा की अवधी बढ़वाना चाहती हो तो मुझसे संपर्क करें — Sushma Swaraj (@SushmaSwaraj) July 27, 2016

-------------

इसके बाद भी जब विदेश मंत्री सुषमा स्वराज को टीनू और झाना की ओर से कोई जवाब नहीं मिला ताे उन्होंने तीसरा ट्वीट किया। इसमें उन्हाेंने कहा कि उनके परिवार की ओर से उनसे अब तक कोई संपर्क नहीं किया गया है।

------------

इसके बाद झाना के पति टीनू जांगड़ा ने विदेश मंत्री सुषमा स्वराज से बात की। इस पर सुषमा स्वराज ने चौथा ट्वीट किया। इसमे उन्होंने लिखा है-

मैंने झाना और उसके पति से बात की है. जाहना ने मुझ से कहा की अभी वह अपने देश वापिस जाना चाहती है. उसके पति ने भी इसी बात को दोहराया.





हरियाणा की ताजा और बड़ी ख़बरें पढ़ने के लिए यहां क्लिक करें